ભાજપ અને શિવસેનાના સંબંધો સૌથી જૂનાં છે. બીજા પક્ષો ભાજપનો સાથ લેવા તૈયાર નહોતા ત્યારથી ભાજપ અને શિવસેનાનું ગઠબંધન હતું. પણ ગત વખતની ચૂંટણીમાં સ્થિતિ પલટાઇ ગઇ. ભાજપ સૌથી મોટો પક્ષ બન્યો અને શિવસેના ટેકો ન આપે તો એનસીપી જેવા પક્ષનો સાથ લઈને સરકાર બનાવી શકે તેવી સ્થિતિમાં હતો. આ સંજોગોમાં ભાજપે હવે શિવસેનાને મહારાષ્ટ્રમાંથી ખતમ કરવાનું નક્કી કર્યું હતું, જેથી એકલા હાથે ગુજરાતની જેમ અહીં પણ સત્તા મળતી રહે.